Gengið hefur verið frá sölu á Keahótelum ehf . Seljendur eru Horn II slhf. , Tröllahvönn ehf. og Selen ehf . Þetta kemur fram í tilkynningu en nýir eigendur tóku við félaginu í dag . Kaupandi er fjárfestingafélagið K Acquisitions ehf. en að baki því félagi standa bandaríska fasteignafélagið JL Properties , með 25% hlut , bandaríska eignastýringarfyrirtækið Pt Capital Advisors með 50% hlut og íslenska fjárfestingarfélagið Tröllahvönn með 25% hlut . Hótelin eru Apótek Hótel , Hótel Borg , Hótel Gígur , Hótel Kea , Hótel Norðurland , Reykjavík Lights , Skuggi Hótel og Storm Hótel . Þá stefnir félagið að opnun nýs 104 herbergja hótels í Reykjavík á árinu 2018 . Tekjur Keahótela árið 2016 námu rúmum 4 milljörðum króna og fjöldi starfsmanna á háönn er um 300 . Íslandsbanki hafði umsjón með söluferli Keahótela og var ráðgjafi seljenda en Logos veitti seljendum lögfræðiráðgjöf í tengslum við viðskiptin . Íslensk Verðbréf og Fjeldsted & Blöndal voru ráðgjafar kaupanda . Aðilar undirrituðu kaupsamning fyrr í sumar og hafa nú öll skilyrði samningsins verið uppfyllt . Nýir eigendur tóku við félaginu í dag . „ Við erum mjög ánægð að geta tilkynnt um kaup okkar á Keahótelum . Við teljum Keahótel í sterkri stöðu til að vaxa frekar og nýta þau tækifæri sem við sjáum til sóknar og samlegðar í íslenskri ferðaþjónustu , “ er haft eftir John Rubini , stjórnarformanni og forstjóra JL Properties . „ Ísland er frábært land til að fjárfesta og Pt Capital er spennt fyrir því að taka þátt í frekari uppbyggingu Keahótela í samstarfi við meðfjárfesta okkar frá Íslandi og Alaska . Íslenskur ferðaþjónustumarkaður hefur vaxið gríðarlega hratt undanfarin ár og við hlökkum til að vinna að því að viðhalda og styrkja gott orðspor Keahótela til hagsbóta fyrir viðskiptavini okkar , starfsfólk og aðra haghafa , “ er haft eftir Hugh Short , stjórnarformanni og forstjóra Pt Capital . „ Það hefur verið afar skemmtilegt og lærdómsríkt að taka þátt í uppbyggingu Keahótela og íslenskrar ferðaþjónustu undanfarin ár . Kaup sterkra erlendra fjárfesta á ráðandi hlut í félaginu endurspeglar að til staðar eru mörg tækifæri til sóknar og samlegðar í íslenskri ferðaþjónustu . Endurfjárfesting okkar í félaginu endurspeglar ennfremur trú okkar á framtíð félagsins . Um leið og við þökkum Horni fyrir gott samstarf bjóðum við nýja hluthafa velkomna í hópinn og hlökkum til að vinna með þeim að áframhaldandi framgangi félagsins , “ er haft eftir Kristjáni Grétarssyni stjórnarformanni Keahótela